પછી ઘણે વર્ષે તે છોકરાનો અંતકાળ થયો ત્યારે બે સાધુને બે રોટલા જમાડ્યા હતા તે પૂન્યે કરીને તે છોકરો દેવલોકમાં ગયો. પછી ઘણાક વખત દેવલોકમાં રહ્યો. પછી કોઈ મોટા દેવને પૂછ્યું કે આ લોકના સુખ કરતાં બીજું કોઈ આથી વધારે સુખ છે ? ત્યારે દેવે કહ્યું જે આ લોક કરતાં સનાતન ભગવાનનું ધામ છે તે ધામનું સુખ આ સુખ કરતાં અધિક છે ને તે ધામમાં ગયેલો કોઈ પાછો આવતો નથી. એટલે જન્મમરણ થતું નથી. ને આ લોકમાંથી તો પૂન્ય ખૂટે ત્યારે પાછો મૃત્યુલોકમાં જાય છે ને જન્મમરણ થાય છે.